《次韵和彦章池上之作二首 其一》
宋代·洪刍

官闲发兴清，水远觉空明。玉局思无限，青蘋风自生。

鱼荷翻暮色，蝉树带秋声。云黑斜阳外，遥知雨又晴。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。